কাজী মোরশেদ
কাজী মোরশেদ (২৪ এপ্রিল, ১৯৫০ - ৩ অক্টোবর, ২০১৪) একজন স্বনামধন্য বাংলাদেশী চলচ্চিত্র পরিচালক। তিনি কাহিনীকার, চিত্রনাট্যকার, সংলাপ রচয়িতা ও প্রযোজক হিসেবেও সফল ছিলেন। তিনি চলচ্চিত্র পরিচালক এস এম শফির সহযোগী হিসেবে চলচ্চিত্রাঙ্গনে প্রবেশ করেন। তার পরিচালিত প্রথম চলচ্চিত্র ছলনা (১৯৮৯)। সান্ত্বনা (১৯৯১) চলচ্চিত্রের জন্য তিনি শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার লাভ করেন। তার পরিচালিত ঘানি (২০০৬) চলচ্চিত্রটি শ্রেষ্ঠ চলচ্চিত্র ও শ্রেষ্ঠ পরিচালকসহ ১২টি বিভাগে ১৩টি জাতীয় চলচ্চিত্র পুরস্কার লাভ করে। তার পরিচালিত সর্বশেষ চলচ্চিত্র একই বৃত্তে ২০১৩ সালে মুক্তি পায়।